**שלום רב לחברי הארגון,**

**בעקבות אי הבנות לכאורה, בקרב סוכני מכס, לעניין הגורם המורשה לחתום על תצהיר יבואן, התקבלה כעת ההבהרה להלן, מאת איגור דוסקלביץ – סגן ממונה על התקינה במשרד הכלכלה:**

*למרות הנחיות הממונה על התקינה בעניין רישום היבואנים במרשם יבואנים, לרבות בדבר ייפוי כוח, ובעניין הגשת הצהרות, אנו מקבלי פניות (בעיקר ממכון התקנים), בהן שאלות של סוכני מכס - מדוע סוכן מכס לא יכול לחתום על הצהרת היבואן?*

*על כן, נבקש לחדד כי מיופה כוח מטעם היבואן (כמו סוכן מכס) לא רשאי לחתום על הצהרת היבואן.*

[*לחצו כאן לקישור לטופס ייפוי כוח, כפי שמופיע באתר משרדנו.*](http://www.allcargo.co.il/uploads/sites/138/files/%D7%99%D7%99%D7%A4%D7%95%D7%99%20%D7%9B%D7%95%D7%97.pdf)

*שים לב לפסקה אחרונה בטופס (עמוד שני), בה נאמר מפורשות כי ייפוי כוח לא מאפשר לחתום בשם היבואן על הצהרת היבואן.*

*נודה באם תעבירו את המסר גם ליבואן, החברים באיגוד וגם לסוכני מכס.*

*בתודה,*

*איגור*